Diari Oficial de la Generalitat Valenciana


Sumari del DOGV 3093, del 06-10-1997 (1997/10955)

Informació pública de l'alternativa tècnica del programa per al desenvolupament de l'actuació integrada El Canyaret.
--------------------------------------------------------------------------------------------------------------------

### Dades del document

Número de DOGV
:   3093

Data del DOGV
:   06-10-1997

Secció del DOGV
:   ALTRES ANUNCIS - ORDENAMENT DEL TERRITORI I URBANISME

Número del document
:   1997/10770


Organisme emissor
:   Ajuntament de Betxí

Tipus de document
:   Anunci

INFORMACIÓ PÚBLICA [97/X10592]
  
L'Alcaldia-presidència ha resolt sotmetre a informació pública l'alternativa tècnica del Programa per al desenvolupament de l'Actuació Integrada, anomenada El Canyaret, que inclou memòria del programa, pla parcial amb annex d'homologació i avantprojecte d'urbanització, junt amb la delimitació d'unitat d'execució, situada en aquest terme, amb els següents límits: nord, camí del Canyaret; sud, sòl urbà; est, accés nord a la població des de la CV-10; i oest, sòl no urbanitzable, mitjançant la canal de reg de la cota 100.
  
En aplicació d'allò establert en l'art. 46.3 de la referida Llei, procedeix sotmetre el referit Programa, amb tota la documentació annexa i la proposta de delimitació de la Unitat d'Execució, a informació pública per termini de 20 dies, a partir de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que durant el referit termini els interessats en aquest procediment podran formular les al·legacions que al seu dret convinguen, així com altres alternatives tècniques de Programa i, si s'escau, proposicions juridicoeconòmiques; tot això en els termes i condicions de la citada Llei 6/1994, per la qual cosa qualsevol interessat podrà consultar l'expedient en l'Ajuntament de Betxí (plaça Major, 1 ) en dies i hores d'oficina, i obtenir-ne còpies.
  
Durant els cinc dies següents a la finalització del termini anterior de 20 dies, els interessats podran presentar les proposicions juridicoeconòmiques que consideren convenients, al Registre General d'aquest ajuntament, en plica tancada i amb la documentació que s'assenyala en els apartats C i D de l'art. 32 de la Llei 6/94, de 15 de novembre de la Generalitat Valenciana, Reguladora de l'Activitat Urbanística.
  
Finalitzat aquest segon termini, el següent dia hàbil, excepte si és dissabte, cas en el qual s'haurà d'entendre el dia immediat posterior, tindrà lloc l'acte d' obertura de pliques en el Saló de Plens, a les 12'00 hores. Durant els deu dies següents al d'obertura de pliques podran ser objecte de consulta i al·legacions totes les actuacions de l'expedient.
  
Mitjançant aquest anunci i de conformitat amb l'article 59.4 de la Llei 30/92 de desembre, LRJAPPAC, hom cita els propietaris afectats que puguen resultar desconeguts o s'ignore el lloc de la notificació, per tal que durant el termini assenyalat puguen formular les al·legacions que estimen pertinents.
  
Cosa que fem pública perquè en prengueu coneixement, de conformitat amb el que disposa l'article 46 de la LRAU.
  
El termini d'informació pública comença a comptar a partir de la data de publicació d'aquest anunci en el DOGV.